R2 m. se dwelms in klopjag gevind | Netwerk24
Deur Warda Meyer 18 Julie 2019 22:18
In dié intelligensiegedrewe operasie van lede van die polisie en Durbanse metropolisie is daar ook beslag gelê op vuurwapens, ammunisie en kontant.
Die emmers kapsules waarop beslag gelê is.Foto: Verskaf
Lt.kol. Thulani Zwane, polisiewoordvoerder, sê die klopjagte is uitgevoer by persele wat as plekke geïdentifiseer is waar dwelms vervaardig en verpak word.
“2 4096 heroïen-kapsules, 809 kokaïen-pille, 1 068 Mandrax-tablette, 1,5 kg heroïenpoeier, vier sakke kokaïen, 287 Ecstasy-pille, drie tweerigtingradio’s, een ongelisensieerde vuurwapen en verskeie ammunisie is gevind.”
Zwane het gesê 25 emmers kapsules is ook gevind, sowel as heroïenverpakkingstoerusting.
“Die polisie het ook net minder as R60 000 in kontant gekry.”
Volgens Zwane sal die drie verdagtes tussen die ouderdomme van 30 en 48 Vrydag in die landdroshof in Verulam verskyn.
Meer oor: Phoenix | Kwazulu-Natal | Klopjag | Misdaad
Man vasgetrek met R25 000 se Mandrax-tablette
Dwelmvonds by selfde Bellville-woonstelle uitgesnuffel